Mary-Kate og Ashley Olsen

**Mary-Kate Olsen'' og ''Ashley Fuller Olsen** er to tvillingsøstre fra USA (født 13. juni 1986) som er skuespillere sammen og etterhvert hver for seg. De har medvirket i filmer og TV-serier siden de var småbarn, men fikk sitt store gjennombrudd i TV-serien *[[Under samme tak]]*  (*Full House*). Skjønt de er meget like er de egentlig toeggede tvillinger.

## Karriere
Søstrene ble født i 1986 i Sherman Oaks i California. Slekten Olsen er av dansk og norsk opprinnelse. Da tvillingene Olsen var ni måneder gamle tok deres mor dem med til prøvespill for rollen som Michelle Tanner i TV-serien *Under samme tak*. Egentlig var det allerede funnet et par som skulle spille Michelle i den nye serien, men produsentene ombestemte seg da de fikk se tvillingene Olsen.

Publikum ble begeistret for Mary-Kate og Ashley Olsen, og populariteten ga grunnlaget for flere TV-serier hvor de begge kunne spille samtidig. I 1993 kom deres første film, *To grandmother's house we go*, og i 1995 spilte de in filmen *It Takes Two*. I løpet av de neste årene spilte de inn rundt tretti filmer som ble gitt ut direkte på video. *Nickelodeon Kid’s Choice Awards*. I 2001 kom deres tredje komedieserie, *So Little Time*, hvor de spilte tvillingene Chloe og Riley Carlson, som bodde i California med sine fraskilte foreldre og en nysgjerrig hovmester.

I 2004 hadde de hovedrollene i filmen *New York Minute*, hvor de spilte tvillingsøstrene Jane og Roxy Ryan.

Søstrene startet også foretaket Dualstar Entertainment med Robert Thorne; Thorne arbeidet for dem i femten år. Før sin tiårsdag hadde Mary-Kate Olsen og Ashley Fuller Olsen oppnådd statusen som de yngste millionærene i USA som hadde tjent formuen sin selv. Tvillingene kjøpte etter hvert ut Robert Thorne, og ble dermed i fellesskap eneeiere av Dualstar Entertainmant, som selger og lanserer alle produkter som markedsføres i tvillingenes navn, deriblant filmer, bøker, sminke, plater og klær. I dag omsetter foretaket for to milliarder i året.

Søstrene Olsen har designet klær for jenter mellom fire og fjorten år for den amerikanske varehuskjeden Walmart under navnet «Mary-Kate and Ashley: Real fashion for real girls». Senere lanserte de varemerket «The Row» og undermerket «Elizabeth & James» (oppkalt etter to andre søsken i Olsen-familien).

I dag er tvillingene interessert i å gjøre karriere enkeltvis.

I oktober 2008 utga søstrene Olsen boken *Influence*, der de intervjuet en rekke store moteskapere. Boken handler for det meste om hvem som har hatt størst innflytelse på Mary-Kate og Ashley Olsen. *Influence* er en sammenstilling av bilder og intervjuer, med bl.a. Karl Lagerfeld, John Galliano, Lauren Hutton og Christian Louboutin.

Søstrene har en eldre bror, Trent, en lillesøster, Elizabeth, samt de to halvbrødrene Taylor og Jake. Foreldrene ble skilt i 1995 og faren fikk halvbrødrene med sin nye hustru Martha Mackenzie-Olsen.

## Felles filmer (utvalg)
* 1992: *To Grandmother's House We Go*
* 1993: *Double, Double Toil And Trouble*
* 1994: *How The West Was Fun*
* 1994: *The Little Rascals*
* 1995: *It Takes Two*
* 1998: *Billboard Dad*
* 1998 *Switching Goals*
* 1999: *Passport To Paris*
* 2000: Our Lips Are Sealed
* 2000: Winning London
* 2001: Holiday In The Sun
* 2002: Getting There
* 2002: When In Rome
* 2003: The Challenge
* 2004: New York minute

## Felles TV-serier (utvalg)
* 1987&ndash;1996 – *Full House*
* 1998&ndash;1999 – *Two of a Kind*
* 2001&ndash;2002 – *Mary-Kate og Ashley*
* 2001 – *Mary-Kate and Ashley in Action!*
* 2006 – *So little time*

## Eksterne lenker
* Ashley Olsen  på Internet Movie Database
* Mary-Kate Olsen  på Internet Movie Database
* Mary-Kate & Ashley World Image Archive
*